

1. IZMJENE I DOPUNE

FINANCIJSKOG PLANA ZA 2025. GODINU

SADRŽAJ

[I. UVOD 3](#_Toc206327071)

[II. OPĆI DIO 4](#_Toc206327072)

[1. Sažetak Računa prihoda i rashoda te Računa financiranja 4](#_Toc206327073)

[2. Ukupni prihodi prema izvorima financiranja i ekonomskoj klasifikaciji 5](#_Toc206327074)

[3. Ukupni rashodi prema izvorima financiranja, ekonomskoj i funkcijskoj klasifikaciji 6](#_Toc206327075)

[4. Račun financiranja 8](#_Toc206327076)

[5. Preneseni višak i plan uravnoteženja 8](#_Toc206327077)

[III. POSEBNI DIO 9](#_Toc206327078)

[1. Plan Prihoda i primitaka 9](#_Toc206327079)

[2. Plan rashoda i izdataka 11](#_Toc206327080)

[IV. OBRAZLOŽENJE 16](#_Toc206327081)

[1. Opći dio 16](#_Toc206327082)

[2. Posebni dio 17](#_Toc206327083)

[V. ZAKLJUČAK 20](#_Toc206327084)

# UVOD

Javna vatrogasna postrojba grada Šibenika je javna ustanova osnovana temeljem članka 31. Zakona o vatrogastvu (“Narodne novine” br. 125./19., 114./22., 155./23.). Osnivač Javne vatrogasne postrojbe grada Šibenika je Grad Šibenik te se njena veličina temelji na Planu zaštite od požara grada Šibenika.

Djelatnost Javne vatrogasne postrojbe grada Šibenika obuhvaća gašenje požara i spašavanje ljudi i imovine ugroženih požarom i tehnološkom eksplozijom, pružanje tehničke pomoći u nezgodama i opasnim situacijama, obavljanje poslova u ekološkim i drugim nesrećama, sudjelovanje u provedbi preventivnih mjera zaštite od požara i eksplozija, pružanje usluga vatrogasnih (protupožarnih) osiguranja i tehničke zaštite, pregled, servisiranje i ispitivanje vatrogasne i druge opreme iz djelatnosti (servis vatrogasnih aparata, servis dišnih aparata), pružanje usluge najma prostora, pružanje usluge prijevoza vode, pružanje usluge nadzora nad vatrodojavnim sustavom, iznajmljivanje vatrogasne opreme, osposobljavanje i usavršavanje vatrogasnih kadrova, pripremanje i organizacija seminara iz djelatnosti, izdavanje knjiga, skripti i ostalih stručnih publikacija iz djelatnosti.

Javnom vatrogasnom postrojbom grada Šibenika upravlja Vatrogasno vijeće koje broji pet članova, a odgovorna osoba je zapovjednik vatrogasne postrojbe. Ukupno je trenutno zaposlen 61 radnik, od čega je 56 profesionalnih vatrogasaca.

Vatrogasno vijeće Javne vatrogasne postrojbe grada Šibenika, na sjednici održanoj 20. prosinca 2024. godine, a na temelju članka 16. Statuta Javne vatrogasne postrojbe (KLASA: 007-01/23-02/01, URBROJ: 2182-1-55-03-23-1 od 23. lipnja 2023.) usvojilo je Financijski plan za 2025. godinu, s obrazloženjem i projekcijama za 2026. i 2027. Godinu u ukupnom iznosu od 2.948.030,00 eura. Slijedom Uputa Upravnog odjela za financije I proračun u nastavku se daje prijedlog I. izmjena I dopuna financijskog plana za 2025. Godinu.

# II. OPĆI DIO

## Sažetak Računa prihoda i rashoda te Računa financiranja





## Ukupni prihodi prema izvorima financiranja i ekonomskoj klasifikaciji



## Ukupni rashodi prema izvorima financiranja, ekonomskoj i funkcijskoj klasifikaciji





## Račun financiranja



## Preneseni višak i plan uravnoteženja



# III. POSEBNI DIO

## Plan Prihoda i primitaka





## Plan rashoda i izdataka











# IV. OBRAZLOŽENJE

## Opći dio

Javna vatrogasna postrojba grada Šibenika javna je ustanova osnovana od strane Grada Šibenika koja djeluje na njegovom području, kao i na području Šibensko – kninske županije. Temeljni zadatak ove postrojbe jeste štititi i očuvati potrebe društva, odnosno imovine i života, promptnim i profesionalnim odgovorom i djelovanjem.

Sukladno Zakonu o proračunu (“Narodne novine” br. 144./21.), Proračunu Grada Šibenika usvojenom na sjednici Gradskog vijeća od 12. prosinca 2024. godine, Uputama za izradu i dostavu financijskih planova proračunskih korisnika za razdoblje 2025.-2027. (KLASA: 400-01/24-01/22, URBROJ: 2182-01-06-24-2 iz listopada 2024. godine) i utvrđenim potrebama službe, Vatrogasno vijeće Javne vatrogasne postrojbe grada Šibenika, na sjednici održanoj 20. prosinca 2024. godine, a na temelju članka 16. Statuta Javne vatrogasne postrojbe (KLASA: 007-01/23-02/01, URBROJ: 2182-1-55-03-23-1 od 23. lipnja 2023.) usvojilo je Financijski plan za 2025. godinu, s obrazloženjem i projekcijama za 2026. i 2027. godinu. Ukupan iznos Financijskog plana iznosio je 2.948.030,00 eur, dok se I. izmjenama i dopunama predlaže iznos od 2.966.890,00 eur. Povećanje sredstava bazira se na izvorima sredstava osnivača u iznosu od 14.400,00 eur, ostalim pomoćima u iznosu od 360,00 eur, te višku prihoda poslovanja iz vlastitih prihoda u iznosu od 4.100,00 eur.

Do izrade I. izmjena i dopuna Financijskog plana protupožarna sezona je imala povoljan tijek, te s obzirom na dosadašnji broj intervencija i radnih sati vatrogasaca, nije potrebno izvršiti izmjene i dopune sredstava za Rashode za zaposlene, već će se to, ovisno o nastavku sezone, učiniti na sljedećim izmjenama i dopunama Financijskog plana. Isto je utjecalo i na zadržavanje iznosa za nabavu opreme u okvirima planiranog za 2025. godinu.

Ukupno povećanje sredstava od 18.860,00 eur odnosi se većim dijelom na materijalne rashode, a ponajviše na sredstva za održavanje vatrogasnih vozila. Tijekom 2025. godine Javna vatrogasna postrojba obavila je redovni 20-godišnji servis autoljestve, ali se suočila i s kvarovima ostalih vatrogasnih vozila nužnih za obavljanje svih vrsta intervencija. S obzirom da poslovanje i operativna spremnost nije moguća bez ispravnog voznog parka potrebno je obaviti popravke svih vozila te će se predloženo povećanje financijskih sredstava usmjeriti ka rješavanju navedenih problema. Manji dio odnosi se na povećanje iznosa stipendije za dijete poginulog vatrogasca jer se stipendija isplaćuje kao postotak prosječne plaće u Republici Hrvatskoj. S obzirom da je došlo do porasta prosječne neto plaće u 2024. godini, povećan je i iznos stipendije, te se na godišnjoj razini planira dodatnih 2.100,00 eur na Naknadama građanima i kućanstvima.

## Posebni dio

|  |  |
| --- | --- |
| **Razdjel: 002 UPRAVNI ODJEL ZA FINANCIJE** | |
| **Glava: 00202-33706 JAVNA VATROGASNA POSTROJBA I DVD** | |
| **Uprava: 0001 JAVNA VATROGASNA POSTROJBA GRADA ŠIBENIKA** | |
| **NAZIV PROGRAMA** | **1005 PROTUPOŽARNA ZAŠTITA LJUDI I IMOVINE** |
| **Funkcijska oznaka** | **0320 Usluge protupožarne zaštite** |
| **Regulatorni okvir** | - Zakon o vatrogastvu (Narodne novine br. 125./19., 114./22., 155./23.)  - Zakon o zaštiti od požara (Narodne novine br. 92./10., 114./22.)  - Zakon o zaštiti na radu (Narodne novine br. 71./14., 118./14., 154./14., 94./18., 96./18.)  - Zakon o sustavu civilne zaštite (Narodne novine br. 82./15., 118./18., 31./20., 20./21., 114./22.)  - Pravilnik o klasifikaciji postrojbi i koeficijentima složenosti poslova te radnih mjesta i mjerila za utvrđivanje radnih mjesta vatrogasaca (Narodne novine br. 85./24.)  - Uredba o visini dodataka na osnovni koeficijent za radna mjesta profesionalnih vatrogasaca (Narodne novine br. 92./24.)  - Pravilnik o uvjetima za stjecanje vatrogasnih zvanja, oznake vatrogasnih zvanja, funkcionalne oznake radnog mjesta, promaknuća i napredovanje kroz vatrogasna zvanja, uvjeti i način prevođenja stečenih vatrogasnih zvanja u nova vatrogasna zvanja (Narodne novine br. 89./24.)  - Pravilnik o mjerilima za ustroj i razvrstavanje vatrogasnih postrojbi, kriteriji za određivanje broja i vrste vatrogasnih postrojbi na području jedinice lokalne samouprave te njihovo operativno djelovanje na području za koje su osnovane (Narodne novine br. 86./24.)  - Statut Javne vatrogasne postrojbe grada Šibenika  - Plan zaštite od požara i tehnoloških eksplozija za područje Grada Šibenika  - Plan djelovanja u području prirodnih nepogoda  - Zakon o proračunu (Narodne novine br. 144./21.)  - Zakon o radu (Narodne novine 93./14., 128./17., 98./19., 151./22., 64./23.)  - Pravilnik o uporabi osobne zaštitne opreme (Narodne novine br. 5./21.)  - Pravilnik o tehničkim zahtjevima za zaštitnu i drugu opremu koju pripadnici vatrogasnih postrojbi koriste prilikom vatrogasnih intervencija (Narodne novine br. 31./11.)  - Pravilnik o vatrogasnoj tehnici (Narodne novine br. 5./21.)  - Pravilnik o poslovima s posebnim uvjetima rada (Narodne novine br. 5./84.)  - Pravilnik o programu i načinu polaganja stručnog ispita za vatrogasce s posebnim ovlastima i odgovornostima (Narodne novine br. 110./20.)  - Zakon o porezu na dodanu vrijednost (Narodne novine br. 73./13., 99./13., 148./13., 153./13., 143./14., 115./16., 106./18., 121./19., 138./20., 39./22., 113./22., 33./23., 114./23., 35./24., 152./54., 52./55.)  - Zakon o zakupu i kupoprodaji poslovnog prostora (Narodne novine br. 125./11., 64./15., 112./18., 123./24.) |
| **Opis programa** | **A100501 Provedba mjera zaštite od požara i eksplozija** |
| **Ciljevi programa** | Protupožarna zaštita ljudi i imovine kroz zaštitu opće sigurnosti ljudi i imovine te preventivno djelovanje na području zaštite od požara |
| **Pokazatelj rezultata** | Smanjenje opožarenih površina, povećanje broja izdanih odobrenja za loženje vatre na otvorenom, smanjenje požara dimnjaka, povećanje broja vatrodojavnih priključaka, povećanje broja posjeta dječjim vrtićima i školama, organizacija Dana otvorenih vrata |
| **Obrazloženje** | Javna vatrogasna postrojba grada Šibenika javna je ustanova osnovana s ciljem skrbi o potrebama i interesima svih građana te kroz svoje preventivne aktivnosti u tijeku cijele godine nastoji podizati svijest građana. Realizacijom programa postiže se učinak na opće dobro i sigurnost svih fizičkih i pravnih osoba s područja Grada Šibenika, ali i susjednih jedinica lokalne samouprave.  Preventivnim djelovanjem i podizanjem svijesti građana dugoročno se može djelovati na podizanju stupnja sigurnosti imovine i zdravlja u svom okruženju, ali i načinu postupanja u opasnim situacijama prije dolaska vatrogasaca. Izostanak provedbe programa imao bi nemjerljive posljedice za sigurnost ljudi i imovine na području grada Šibenika. Posljedica neprovođenja programa dovela bi do negativnih učinaka za turizam, stoga je zajedničkim aktivnostima Javne vatrogasne postrojbe grada Šibenika i Grada Šibenika potrebno raditi na unaprijeđivanju preventivnih aktivnosti podizanjem financijskih sredstava, ali i zajedničkim aktivnostima u svrhu podizanja svijesti šire javnosti.  Kroz 2024. godinu novim su podzakonskim aktima Zakona o vatrogastvu definirane plaće profesionalnih vatrogasaca na razini Republike Hrvatske. Novim propisima definirani su određeni dodaci, zvanja i kategorije te su izrađeni novi pravilnici na razini ovog proračunskog korisnika. U predloženim I. izmjenama i dopunama financijskog plana nema izmjena na razini Rashoda za zaposlene, a zahvaljujući dobrom tijeku protupožarne sezone do 31. srpnja 2025. godine.  Materijalni rashodi predloženi su u višem iznosu iz izvora Osnivača za 12.300,00 eur, a potrebno ih je osigurati zbog dodatnih troškova za popravke više vatrogasnih vozila kako bi se zadržala ista razina operativne spremnosti. Viši iznos na materijalnim rashodima predlaže se i iz Viška vlastitih prihoda iz prethodnih godina, a u svrhu pokrivanja navedenih troškova za popravke vatrogasnih vozila.  Također je predloženo povećanje sredstava iz izvora Osnivača za 2.100,00 eur na skupini Naknade građanima i kućanstvima u novcu, odnosno za stipendiju za dijete poginulog vatrogasca jer se izračun iste temelji na prosječnoj plaći isplaćenoj u Republici Hrvatskoj, a koja se povećala u 2024. godini što utječe na isplatu stipendije kroz 2025. godinu. |

# V. ZAKLJUČAK

Vatrogasno vijeće Javne vatrogasne postrojbe grada Šibenika, na sjednici održanoj 22. kolovoza 2025. godine, a na temelju članka 16. Statuta Javne vatrogasne postrojbe (KLASA: 007-01/23-02/01, URBROJ: 2182-1-55-03-23-1 od 23. lipnja 2023.) usvojilo je Prijedlog I. Izmjena i dopuna financijskog plan za 2025. godinu, s obrazloženjem. Ukupan iznos Financijskog plana iznosio je 2.948.030,00 eur, dok se I. izmjenama i dopunama predlaže iznos od 2.966.890,00 eur. Povećanje sredstava bazira se na izvorima sredstava osnivača u iznosu od 14.400,00 eur, ostalim pomoćima u iznosu od 360,00 eur, te višku prihoda poslovanja iz vlastitih prihoda u iznosu od 4.100,00 eur.

Sukladno Uputama Upravnog odjela za financije izvršene su nužne izmjene i dopune, a dodatna razrada stavki izvršit će se prilikom sljedećih izmjena i dopuna, a naročito nakon završetka protupožarne sezone.

KLASA: 400-02/25-01/01

URBROJ: 2182-1-55-03-25-2

Šibenik, 22. kolovoza 2025.

**JAVNA VATROGASNA POSTROJBA**

**GRADA ŠIBENIKA**

**VATROGASNO VIJEĆE**

PREDSJEDNIK

Tomislav Banovac